stanford-oval/wikipedia huggingface dataset:
ปูเฮเกะ

| ปูเฮเกะ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Arthropoda
ไฟลัมย่อย:: Crustacea
ชั้น:: Malacostraca
อันดับ:: Decapoda
อันดับฐาน:: Brachyura
วงศ์:: Dorippidae
สกุล:: Heikeopsis
สปีชีส์:: H.  japonica
ชื่อทวินาม
Heikeopsis japonica (von Siebold, 1824)

ชื่อพ้อง
 Dorippe japonica von Siebold, 1824  Neodorippe (Neodorippe) japonicum var. "taiwanensis" Serène & Romimohtarto, 1969
ปูเฮเกะ หรือ ปูซะมุไร (อังกฤษ: Heikegani; ญี่ปุ่น: 平家蟹, ヘイケガニ; ชื่อวิทยาศาสตร์: Heikeopsis japonica) เป็นปูทะเลขนาดเล็กชนิดหนึ่ง อาศัยอยู่ในท้องทะเลแถบเมืองชิโมะโนะเซะกิ จังหวัดยะมะงุจิ ทางตอนใต้ของญี่ปุ่น
ปูเฮเกะ มีลักษณะเด่น คือ บนกระดองมีลวดลายที่มีลักษณะเหมือนใบหน้ามนุษย์ที่กำลังโกรธเกรี้ยวหรือหน้ากากซะมุไร ซึ่งชาวญี่ปุ่นเชื่อว่า ปูชนิดนี้เป็นดวงวิญญาณของเหล่านักรบซะมุไรตระกูลเฮเกะ หรือไทระที่กลับชาติมาเกิด หลังจากได้ถูกฆ่าตายล้างตระกูลหรือกระโดดน้ำฆ่าตัวตายในท้องทะเลแถบนี้เมื่อปี ค.ศ. 1185 ในยุทธการดันโนะอุระ ซึ่งเป็นส่วนหนึ่งของสงครามเก็มเป ที่เป็นสงครามแย่งชิงความเป็นใหญ่ระหว่าง 2 ตระกูลใหญ่ คือ ไทระ กับ มินะโมะโตะ และฝ่ายมินะโมะโตะเป็นฝ่ายชนะ จึงมีเรื่องเล่าต่าง ๆ เกี่ยวกับดวงวิญญาณที่ยังไม่สงบของสมาชิกเหล่าตระกูลไทระต่าง ๆ บ้างก็ว่าชาวประมงในแถบนี้เห็นดวงไฟวิญญาณบนท้องทะเลในเวลาค่ำคืน
ภาพอุกิโยะของดวงวิญญาณตระกูลไทระ ปูไฮเกะ ปรากฏอยู่ทางด้านซ้าย วาดโดยอุตะงะวะ คุนิโยะชิ
ในทางวิทยาศาสตร์ นักวิทยาศาสตร์เชื่อว่า ปูไฮเกะเป็นผลมาจากการคัดสรรเทียม ซึ่งมาจากฝีมือมนุษย์ โดยชาวประมงในแถบนี้เมื่อจับปูชนิดตัวหนึ่งนี้ได้ ที่มีรูปลักษณะที่ประหลาดบนกระดองจึงไม่กล้าจับมา และได้โยนลงทะเล ปูที่มีกระดองประหลาดนั้นจึงได้ผสมพันธุ์และขยายพันธุ์กับปูตัวอื่น ๆ จนกลายมาเป็นปูที่มีกระดองที่มีใบหน้ามนุษย์เช่นนี้มากมาย กอรปกับที่มีเรื่องเล่าเช่นนี้ในท้องถิ่นจึงเกิดเป็นจินตภาพขึ้นมา
ทากูยะ ยาซูนางะ

| ทากูยะ ยาซูนางะ> ข้อมูลส่วนบุคคล |
| --- | --- |
ชื่อเต็ม: ทากูยะ ยาซูนางะ
ชื่อเล่น: ยาซุ
เกิด: 27 มีนาคม ค.ศ. 1990(1990-03-27) อิจิกาวะ, ชิบะ, ประเทศญี่ปุ่น
ส่วนสูง: 193 m (633 ft 2 in)*
น้ำหนัก: 89 kg (196 lb)
กระโดดตบ: 353 เซนติเมตร
บล็อก: 322 เซนติเมตร
ข้อมูล
ตำแหน่ง: ตัวบล็อกกลาง
สโมสรปัจจุบัน: เจที ธันเดอร์
หมายเลข: 1
ทากูยะ ยาซูนางะ (ญี่ปุ่น: 安永拓弥, อักษรโรมัน: Takuya Yasunaga, เกิด 27 มีนาคม 1990) เป็นนักกีฬาวอลเลย์บอลชายชาวญี่ปุ่น เล่นลีกอาชีพให้แก่สโมสรเจที ธันเดอร์
ประวัติ

เขาเป็นนักศึกษาของมหาวิทยาลัยโทไกและได้เข้าร่วมการแข่งขันกีฬามหาวิทยาลัยโลกและวอลเลย์บอลชายเวิลด์แกรนด์แชมป์เปี้ยนคัพ 2009
ปี ค.ศ. 2012 เขาได้เข้าร่วมทีมเจที ธันเดอร์ และเขาได้ถูกประกาศเมื่อเดือนธันวาคม ค.ศ. 2011
สโมสร

โรงเรียนมัธยมอูรายาซูโตไก
มหาวิทยาลัยโทไก
เจที ธันเดอร์
ทีมชาติ

กีฬามหาวิทยาลัยโลก
กีฬามหาวิทยาลัยโลกฤดูร้อน 2009
กีฬามหาวิทยาลัยโลกฤดูร้อน 2011
วอลเลย์บอลเวิลด์แกรนด์แชมป์เปี้ยนคัพ
วอลเลย์บอลชายเวิลด์แกรนด์แชมป์เปี้ยนคัพ 2009
แหล่งข้อมูลอื่น

Profile - JT official
Profile เก็บถาวร 2012-10-05 ที่ เวย์แบ็กแมชชีน - V-League official
| ด ค กเจที ธันเดอร์ ฤดูกาล 2016–2017 |
| --- | --- |
สตาฟฟ์โค้ช:  หัวหน้าผู้ฝึกสอน: เวเซลิน วูคอวิช  ผู้ฝึกสอน: เคตะ ฮิระมะ  ผู้ฝึกสอน: โคชิ ซุงะนะโอะยะ 
ตัวเซ็ต:  3 อะกิฮิโระ ฟุกะสึ   9 ชุนซุเกะ อิโนะอุเอะ  17 เซกิ คะเนะโกะ 
ตัวตีด้านนอก:  5 มิสึชิโระ โยะชิโอะกะ  7 ยู โคะชิกะวะ  11 ยูเซ ยะซุอิ  14 ไดสุเกะ ยะโกะ  16 ยูเฮ สึกะซะกิ  18 โชเฮ ยะมะโมะโตะ  19 ดราเชน ลูบูริช 
ตัวบล็อกกลาง:  1 ทะกุยะ ยะสุนะงะ  2 ฮิโตะชิ มะชิโนะ  4 เคนตะ นะกะจิมะ  12 เบเซรา ฌูนีโอร์  20 โชโงะ โทะอิโมะโตะ 
ตัวรับอิสระ:  8 ไดกิ กุฮะระ  15 ไตชิ คะระกะวะ
บอมเบอร์แมนออนไลน์เจแปน

บอมเบอร์แมนออนไลน์เจแปน (ญี่ปุ่น: ボンバーマンオンライン Japan; อังกฤษ: Bomberman Online Japan) เป็นภาคต่อของออนไลน์บอมเบอร์แมน โดยใช้ซอฟต์แวร์บริการออนไลน์ ช็อคเวฟเอนเตอร์เทนเมนท์, อิงค์ 55 ช็อค! ซึ่งเกมนี้ได้เปิดตัวในเครื่องพีซีที่ประเทศญี่ปุ่นเท่านั้น
รูปแบบการเล่น

ผู้เล่นจะได้รับค่าประสบการณ์ในระหว่างการต่อสู้ ผู้เล่นแต่ละคนจะมีแถบบอมบ์วาซา เมื่อแถบเต็มจะสามารถเติมเกจบอมบ์วาซาได้ และเมื่อเกจนี้เต็ม ผู้เล่นจะสามารถใช้เทคนิคการระเบิดได้ และไอเท็มที่เก็บสะสมไว้ในแต่ละเส้นทางจะสามารถเซฟเก็บไว้ใช้ในภายหลังได้
การสิ้นสุดการให้บริการ

วันที่ 26 ธันวาคม ค.ศ. 2008 การให้บริการชำระเงินได้ถูกขัดจังหวะชั่วคราว ในวันที่ 31 มกราคม ค.ศ. 2009 ช็อคเวฟเอนเตอร์เทนเมนท์ได้ยกเลิกการให้บริการออนไลน์ ซึ่งได้ส่งผลกระทบต่อบอมเบอร์แมนออนไลน์เจแปน เป็นผลให้ผู้ใช้บริการที่ชำระเงินต่างได้รับเงินคืน
ในวันที่ 27 พฤษภาคม ค.ศ. 2009 เว็บไซต์ทางการของฮัดสันซอฟท์ได้ประกาศว่าการให้บริการจะสิ้นสุดลงในวันที่ 3 มิถุนายน ค.ศ. 2009 และในวันดังกล่าว การให้บริการบอมเบอร์แมนออนไลน์เจแปนก็ได้สิ้นสุดลง
การตลาด

ในส่วนของการเปิดให้บริการ ระหว่างวันที่ 10 กันยายน ค.ศ. 2008 และ 14 ตุลาคม ค.ศ. 2008 ผู้เล่นจะได้รับอาวุธ ค้อนปิปโปคอน, ไลท์นิงเบลด, เดกะเดกะมิลค์บอมบ์ โดยการสร้างข้อมูลบันทึก
แหล่งข้อมูลอื่น

Shockwave page เก็บถาวร 2009-01-26 ที่ เวย์แบ็กแมชชีน
Hudson Soft page เก็บถาวร 2009-03-14 ที่ เวย์แบ็กแมชชีน
Hudson Soft press release เก็บถาวร 2010-11-24 ที่ เวย์แบ็กแมชชีน
BOJ Strategy guide
Bomberman Online World, maintained by Broomop and Schthack
ประมวลกฎหมายไทโฮ

ประมวลกฎหมายไทโฮ (ญี่ปุ่น: 大宝律令 Taihō-ritsuryō) เป็นประมวลกฎหมายญี่ปุ่นเพื่อปรับปรุงโครงสร้างราชการ ตราขึ้นในปีไทโฮที่ 2 (ค.ศ. 702) ปลายยุคอาซูกะ
ประมวลกฎหมายไทโฮตราขึ้นตามรับสั่งของจักรพรรดิมมมุ โดยประยุกต์จากระบบกฎหมายจีนแห่งราชวงศ์ถัง เชื่อกันว่า เอกสารหลักอันเป็นที่มาของประมวลกฎหมายไทโฮ คือ ประมวลกฎหมายหย่งฮุย (永徽律令) ที่จักรพรรดิถังเกาจงทรงตราขึ้นใน ค.ศ. 651 ส่วนการยกร่างประมวลกฎหมายไทโฮนั้น มีผู้ควบคุม คือ เจ้าชายโอซากาเบะ, ฟูจิวาระ โนะ ฟูฮิโตะ, และอาวาตะ โนะ มาฮิโตะ
การตราประมวลกฎหมายไทโฮถือเป็นหนึ่งในเหตุการณ์แรก ๆ ที่ทำให้แนวคิดของลัทธิขงจื๊อมาหลอมรวมอยู่ในจริยศาสตร์ญี่ปุ่น ต่อมาในยุคนาระ มีการชำระประมวลกฎหมายไทโฮให้สอดรับกับประเพณีญี่ปุ่นและความจำเป็นบางประการในทางราชการ ฉบับที่ชำระใหม่นี้เรียกว่า "ประมวลกฎหมายโยริ" ซึ่งยกร่างสำเร็จใน ค.ศ. 718
ประมวลกฎหมายไทโฮมีลักษณะสำคัญสองประการที่แตกต่างจากระบบจีน ประการแรก กำหนดให้ตำแหน่งและสถานะทางราชการมาจากการสืบตระกูล ขณะที่ระบบจีนมาจากการสอบขุนนาง อีกประการหนึ่ง ยึดถือแนวคิดว่า พระราชอำนาจมาจากการสืบเชื้อสายกษัตริย์ มิได้มาจากอาณัติสวรรค์เหมือนจีน
การจัดโครงสร้างราชการ

ประมวลกฎหมายไทโฮให้แบ่งราชการออกเป็นสองฝ่าย คือ ฝ่ายอาณาจักร มีไดโจกังเป็นหน่วยงานรับผิดชอบสูงสุด กับฝ่ายศาสนจักร มีจิงงิกังเป็นหน่วยงานรับผิดชอบสูงสุด แต่จิงงิกังมีสถานะสูงกว่าไดโจกัง รับผิดชอบกิจการต่าง ๆ ศาสนาของศาสนาชินโต ซึ่งรวมถึงราชพิธี รัฐพิธี เทศกาล การดูแลศาสนสถาน และการจัดทำและบันทึกการพยากรณ์ต่าง ๆ แต่ไม่รวมถึงศาสนาพุทธและศาสนาอื่น ๆ ส่วนไดโจกังรับผิดชอบราชการทั้งปวงของฝ่ายอาณาจักร มีประธาน คือ ไดโจไดจิง (อัครมหาเสนาบดี) และกรรมการประกอบด้วยซาไดจิง (มหาเสนาบดีฝ่ายซ้าย), อูไดจิง (มหาเสนาบดีฝ่ายขวา), ซาไดเบ็ง (มหาอำมาตย์ฝ่ายซ้าย), อูไดเบ็ง (มหาอำมาตย์ฝ่ายขวา), ไดนากง (มหามนตรี) สี่คน, และโชนากง (อนุมนตรี) สามคน
การจัดโครงสร้างการปกครอง

ประมวลกฎหมายไทโฮให้แบ่งพื้นที่ปกครองออกเป็น "กูนิ" แต่ละกูนิมีผู้ปกครองเรียกว่า "โกกูชิ" มากจากการแต่งตั้งของส่วนกลาง นอกจากนี้ แต่ละกูนิยังแบ่งพื้นที่ออกเป็นเขตที่เรียกว่า "กุง" หรือ "โกริ" ซึ่งมีผู้ปกครองเรียกว่า "กุงจิ" มาจากการแต่งตั้งส่วนท้องถิ่น เขตกุงและโกริยังแบ่งพื้นที่ย่อยลงไปอีก และมีผู้ปกครองตามลำดับ
จำนวนกูนินั้นไม่ตายตัว แต่ ณ เวลาที่ตราประมวลกฎหมายนี้ มีกูนิทั้งสิ้น 66 แห่ง และมีเขตกุงและโกริรวม 592 แห่ง
ปลาดาบเงินใหญ่

| ปลาดาบเงินใหญ่ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Trichiuridae
วงศ์ย่อย:: Trichiurinae
สกุล:: Trichiurus
สปีชีส์:: T.  lepturus
ชื่อทวินาม
Trichiurus lepturus Linnaeus, 1758

ชื่อพ้อง
 Clupea haumela Forsskål, 1775  Trichiurus argenteus Shaw, 1803  Trichiurus coxii Ramsay and Ogilby, 1887  Trichiurus electricus Forster, 1795  Trichiurus hamrela Bloch and Schneider, 1801  Trichiurus lajor Bleeker, 1854   Trichiurus malabaricus Day, 1865
ปลาดาบเงินใหญ่ (อังกฤษ: Atlantic cutlassfish, Australian hairtail, Largehead hairtail, ญี่ปุ่น: タチウオ; ชื่อวิทยาศาสตร์: Trichiurus lepturus) ปลาทะเลชนิดหนึ่ง ในวงศ์ปลาดาบเงิน (Trichiuridae)
เป็นปลาที่มีลำตัวแบนเรียวยาว มีลักษณะคล้ายแถบริบบิ้น ไม่มีเกล็ด ปากล่างยื่นย่าวล้ำปากบน หางเรียวยาวปลายแหลม แผ่นปิดเหงือกมีปลายเป็นมุมแหลม ๆ อยู่แนวเดียวกับครีบอก  ไม่มีครีบท้องและครีบหาง มีฟันแหลมคมเป็นเขี้ยวยาวโค้งออกมานอกปาก
มีขนาดความยาวได้ถึง 2 เมตร น้ำหนักเต็มที่ได้ถึง 5 กิโลกรัม แต่ขนาดโดยเฉลี่ยทั่วไปประมาณ 40-50 เซนติเมตร มีอายุขัยโดยเฉลี่ย 15 ปี แพร่กระจายพันธุ์ทั่วไปในหลายพื้นที่ของโลก ในอ่าวไทยอยู่รวมกันเป็นฝูงตามชายฝั่งทะเลน้ำตื้นและปากแม่น้ำ กินอาหาร โดยไล่ล่าปลาและสัตว์น้ำขนาดเล็กกว่า
เป็นปลาที่นำมาแปรรูป เช่น ทำลูกชิ้น, ทำปลาเค็มและปลาแห้งเป็นอาหาร ในอาหารญี่ปุ่น ปลาดาบเงินใหญ่ยังนิยมนำมาทำซาชิมิ
แหล่งข้อมูลอื่น

รูปและข้อมูลเพิ่มเติม (อังกฤษ)
ข้อมูลที่เกี่ยวข้องกับ Trichiurus lepturus ที่วิกิสปีชีส์
ปลาน้ำเงิน

สำหรับความหมายอื่น ดูที่ น้ำเงิน (แก้ความกำกวม)
| ปลาน้ำเงิน |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Osteichthyes
อันดับ:: Siluriformes
วงศ์:: Siluridae
สกุล:: Phalacronotus
สปีชีส์:: P.  apogon
ชื่อทวินาม
Phalacronotus apogon (Bleeker, 1851)

ชื่อพ้อง
 Micronema apogon (Bleeker, 1851)  Kryptopterus apogon (Bleeker, 1851)
ปลาน้ำเงิน (ญี่ปุ่น: コモンシート) เป็นปลาน้ำจืดชนิดหนึ่ง มีชื่อวิทยาศาสตร์ว่า Phalacronotus apogon อยู่ในวงศ์ปลาเนื้ออ่อน (Siluridae) มีรูปร่างคล้ายปลาเนื้ออ่อนชนิดอื่นที่อยู่ในวงศ์เดียวกัน คือลำตัวเรียวยาวและแบนข้าง ไม่มีเกล็ด พื้นลำตัวสีขาวเงิน ส่วนหลังมีสีดำอมเขียว หัวแบนสั้นและตาเล็ก ปากค่อนข้างกว้าง มีฟันแหลมคมอยู่บนขากรรไกรทั้งสองข้าง ครีบหูใหญ่ปลายมน ครีบท้องมีขนาดเล็ก ครีบก้นเป็นแผงยาว แต่ไม่มีครีบหลัง สันหลังบริเวณต้นคอสูงและลาดต่ำลงไปทางปลายหาง ครีบหางยาวเป็นแฉกเว้าลึก มีขนาดความยาวประมาณ 15-77 เซนติเมตร พบใหญ่สุดถึง 1.5 เมตร
อาศัยตามแม่น้ำสายใหญ่ของภาคเหนือ, ภาคอีสาน และภาคกลาง เช่น แม่น้ำเจ้าพระยา, แม่น้ำโขง  เป็นต้น โดยมักอยู่รวมกันเป็นฝูงในระดับกลางน้ำ อาหารได้แก่ ปลา สัตว์น้ำขนาดเล็ก และแมลงต่าง ๆ และจะชอบอาหารกลิ่นแรง เช่น แมลงสาบ เป็นที่รู้จักกันดีของนักตกปลาที่ใช้เป็นเหยื่อ
เป็นปลาที่มีรสชาติอร่อยมาก สามารถนำมาปรุงเป็นอาหารได้หลากหลาย เช่น ทอดพริก, ทอดกระเทียม เป็นต้น ของจังหวัดตามริมแม่น้ำ และยังสามารถเลี้ยงเป็นปลาสวยงามได้อีกด้วย จัดเป็นปลาที่เมื่ออยู่ในตู้แล้วจะมีความแวววาวสวยงามมากชนิดหนึ่ง
เคยพบชุกชุมในธรรมชาติ ปัจจุบันพบน้อยลงเพราะการจับมากเกินไปและสภาวะแวดล้อมที่เปลี่ยนไป แต่ปัจจุบันกรมประมง โดยสถานีประมงน้ำจืดจังหวัดชัยนาทสามารถเพาะพันธุ์ปลาชนิดนี้ได้สำเร็จแล้ว โดยวิธีการผสมเทียม
แหล่งข้อมูลอื่น

รูปและข้อมูลปลาน้ำเงิน[ลิงก์เสีย]
ปลาทูน่าครีบน้ำเงินเหนือ

| ปลาทูน่าครีบน้ำเงินเหนือ |
| --- | --- |

สถานะการอนุรักษ์
 ใกล้สูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Perciformes
วงศ์:: Scombridae
สกุล:: Thunnus
สปีชีส์:: T.  thynnus
ชื่อทวินาม
Thunnus thynnus (Linnaeus, 1758)

ชื่อพ้อง
 Scomber thynnus Linnaeus, 1758  Thunnus vulgaris Cuvier, 1832  Thynnus linnei Malm, 1877  Thynnus mediterraneus Risso, 1827  Thynnus secundodorsalis Storer, 1855
ปลาทูน่าครีบน้ำเงินเหนือ หรือ ปลาทูน่ายักษ์ (อังกฤษ: Northern bluefin tuna, Atlantic bluefin tuna, Giant blufin tuna; ญี่ปุ่น: タイセイヨウクロマグロ; ชื่อวิทยาศาสตร์: Thunnus thynnus) ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี
(Scombridae)
จัดเป็นปลาโอหรือปลาทูน่าชนิดหนึ่ง พบกระจายพันธุ์ในมหาสมุทรเขตอบอุ่นระหว่างละติจูดที่ 5-50 องศาเหนือ สามารถอยู่อาศัยบริเวณผิวน้ำในระยะอุณหภูมิกว้างมากพบการแพร่กระจายบริเวณมหาสมุทรแอตแลนติกฝั่งตะวันตกและมหาสมุทรแปซิฟิกฝั่งตะวันออก มีลักษณะพิเศษที่เห็นได้เด่นชัดคือ ความกว้างที่สุดของลำตัวปลาอยู่ทางตอนต้นของครีบหลังอันที่หนึ่ง ตัวค่อนข้างอ้วนสั้น หัวโต ตาโต ครีบหลังแยกออกเป็นสองส่วนอย่างชัดเจน ที่คอดหางมีสีดำ มีขนาดความยาวที่สุดมากกว่า 300 เซนติเมตร แต่ที่พบทั่วไปมีขนาด 200 เซนติเมตร   โดยตัวที่มีขนาดใหญ่ที่สุดเท่าที่บันทึกได้ คือ ยาว 458 เซนติเมตร และมีน้ำหนักถึง 684 กิโลกรัม มีอายุยืนยาวกว่า 30 ปี และเป็นสัตว์เลือดอุ่น เพราะร่างกายมีระบบปรับอุณหภูมิอย่างยอดเยี่ยม สามารถดูดซึมออกซิเจนไปใช้ได้อย่างรวดเร็ว ความเข้มข้นของฮีโมโกลบินในเม็ดเลือดแดงสูง มีกลไกการทำงานของหัวใจที่ยอดเยี่ยม จัดเป็นปลาที่มีขนาดใหญ่ที่สุดในวงศ์นี้
ปลาทูน่าครีบน้ำเงินเหนือ นั้นเป็นปลาเศรษฐกิจที่มีความสำคัญเช่นเดียวกับปลาทูน่าชนิดอื่น ๆ โดยเฉพาะในประเทศญี่ปุ่น เป็นปลาที่ชาวญี่ปุ่นทำการประมงมานานกว่า 5,000 ปี โดยชาวพื้นเมืองชาวไฮดาในแถบแปซิฟิกตะวันตกเฉียงเหนือ และมีการประมูลซื้อขายปลากันในตลาดสดยามเช้า โดยในต้นปี ค.ศ. 2011 มีการให้ราคาปลาตัวที่มีน้ำหนักมากถึง 342 กิโลกรัม ด้วยราคาเกือบ 32,500,000 เยน (ประมาณ 11,900,000 บาท) ที่ตลาดปลาสึกิจิในกรุงโตเกียว  นับเป็นการทำลายสถิติเดิมที่เคยทำไว้ที่น้ำหนัก 202 กิโลกรัม เคยถูกประมูลด้วยราคา 20 ล้านเยน   ปลาทูน่าครีบน้ำเงินเหนือด้วยความที่เป็นปลาขนาดใหญ่ ในตัวที่มีน้ำหนักเกินกว่า 130 กิโลกรัม จะมีเนื้อส่วนที่ติดไขมันมากกว่าปลาทูน่าชนิดอื่น ซึ่งเนื้อส่วนนี้เรียกกันในภาษาญี่ปุ่นว่า "โอะโทะโระ" (大とろ)
แหล่งข้อมูลอื่น

ข้อมูลที่เกี่ยวข้องกับ Thunnus thynnus ที่วิกิสปีชีส์
รูปและข้อมูลเพิ่มเติม (อังกฤษ)
ปลาหิมะ

| ปลาหิมะ |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Scorpaeniformes
วงศ์:: Anoplopomatidae
สกุล:: Anoplopoma Ayres, 1859
สปีชีส์:: A.  fimbria
ชื่อทวินาม
Anoplopoma fimbria (Pallas, 1814)

ชื่อพ้อง
 Gadus fimbria Pallas, 1814
ปลาหิมะ (อังกฤษ: sablefish, sable, black cod, butterfish, bluefish, candlefish, coal cod; ญี่ปุ่น: ギンダラ; /กิน-ดะ-ระ/; ชื่อวิทยาศาสตร์: Anoplopoma fimbria) เป็นชื่อทางการค้าที่เรียกปลาชนิดหนึ่ง ที่อยู่ในวงศ์ปลาหิมะ (Anoplopomatidae) จัดเป็นปลาเพียงชนิดเดียวที่อยู่ในสกุล Anoplopoma
ปลาหิมะ เป็นปลาที่อาศัยอยู่ในน้ำลึกประมาณ 300–3,500 เมตร บริเวณมหาสมุทรแปซิฟิกเหนือจนถึงทะเลญี่ปุ่นในแถบที่พื้นทะเลเป็นโคลน เป็นปลาที่เจริญเติบโตช้า วางไข่ได้เมื่ออายุ 10 ปี อายุยืน ความยาวสูงสุดที่พบประมาณ 2.2 เมตร น้ำหนัก 120 กิโลกรัม กินปลาหมึก, กุ้ง, ปู และปลาเป็นอาหาร
ปลาหิมะ เป็นปลาเนื้อสีขาว เนื้อนิ่ม รสชาติกลมกล่อม เนื้อมีลักษณะคล้ายเนื้อปลากะพงขาว แต่เนื้อปลาหิมะจะมีไขมันผสมอยู่สูงกว่า เนื้อของมันสามารถใช้ประกอบอาหารได้หลายประเภทเช่น ต้ม, ย่าง, อบ, ทอด รวมถึง รับประทานสดเป็นซาชิมิ โดยเป็นเนื้อปลาที่มีราคาแพงในญี่ปุ่น
คุณค่าทางสารอาหาร เนื้อปลาหิมะอุดมไปด้วยกรดไขมันโอเมก้า เช่น กรดไขมันโอเมกา-3 ที่มีประโยชน์แก่ร่างกาย
แหล่งข้อมูลอื่น

ข้อมูลที่เกี่ยวข้องกับ Anoplopoma fimbria ที่วิกิสปีชีส์
พรรคประชาวิวัฒน์

| พรรคประชาวิวัฒน์  |
| --- | --- |

ประธาน: โคเฮ โอตสึกะ
ก่อตั้ง: 27 มีนาคม พ.ศ. 2559 (8 ปี)
ที่ทำการ: ชิโยะดะ โตเกียว
สี: น้ำเงิน
การเมืองญี่ปุ่น    รายชื่อพรรคการเมือง การเลือกตั้ง
พรรคประชาวิวัฒน์ (ญี่ปุ่น: 民進党) หรือ มินชินโต เป็นพรรคการเมืองขนาดใหญ่ของประเทศญี่ปุ่น ก่อตั้งเมื่อวันที่ 27 มีนาคม 2016 โดยเกิดจากการควบรวมพรรคกันของพรรคประชาธิปไตยญี่ปุ่น และ พรรคนวัตกรรมญี่ปุ่นหรือเจไอพี
บันทึกน้ำตาหนึ่งลิตร (หนังสือ)

| --- | --- |

ผู้ประพันธ์: อายะ คิโต (木藤亜也)
ประเทศ:  ญี่ปุ่น
ภาษา: ภาษาญี่ปุ่น
ประเภท: บันทึกประจำวัน
สำนักพิมพ์: เก็นโตะชา (Gentoshā)
วันที่พิมพ์:  กุมภาพันธ์ 2548
ชนิดสื่อ: ปกอ่อน
หน้า: 270 หน้า
ISBN: 978-4344406100
อิชิริตโตะรุโนะนะมิดะ (ญี่ปุ่น: 1リットルの涙; โรมะจิ: Ichi Rittoru no Namida; แปล: น้ำตาหนึ่งลิตร; “บันทึกแห่งน้ำตา” ก็เรียก) เป็นบันทึกประจำวันของอายะ คิโต (ญี่ปุ่น: 木藤亜也; โรมะจิ: Aya Kitō) (19 กรกฎาคม 2505—23 เมษายน 2531) ว่าด้วยประสบการณ์การป่วยเป็นโรคสไปโนเซระเบลลาร์อาแท็กเซียของผู้เขียน  โดยมารดาของอายะและแพทย์่ผู้รักษาร่วมเขียนในตอนสุดท้ายด้วยหลังจากอายะไม่สามารถเขียนหนังสือได้เองแล้ว บันทึกดังกล่าวได้รับการตีพิมพ์หลังจากที่ผู้เขียนเสียชีวิตไปแล้ว ด้วยแรงบันดาลใจจากหนังสือดังกล่าวได้มีการนำเรื่องไปสร้างเป็นละครโทรทัศน์และภาพยนตร์ในญี่ปุ่น ซึ่งต่อมาได้แพร่ภาพในหลายประเทศทั่วโลก หลักการออกอากาศดังกล่าวหนังสือจึงได้รับความสนใจอีกครั้งหนึ่งและได้รับการแปลเป็นภาษาต่างๆ รวมทั้งภาษาไทยด้วย
เรื่องย่อ > หนังสือ

อายะ คิโตป่วยเป็นสไปโนเซระเบลลาร์อาแท็กเซียเมื่ออายุได้สิบห้าปี โรคดังกล่าวกระทำให้บุคคลสูญเสียความสามารถในการควบคุมอวัยวะต่าง ๆ ของร่างกายตนเองโดยช้า ๆ แต่ความรู้สึกนึกคิดของบุคคลมิได้สูญเสียไปด้วย อายะทราบข่าวร้ายนี้หลังจากที่ตนเสียความสามารถดังกล่าวไปมากแล้ว อย่างไรก็ดี ปัจจุบันยังไม่มีหนทางเยียวยาโรค
แม้จะได้รับความช่วยเหลือจากครอบครัวโดยกรรมวิธีทางแพทย์ตลอดจนกรรมวิธีอื่น ๆ แต่ท้ายที่สุด อายะก็จำนนต่อโรคดังกล่าวและถึงแก่ความตายเมื่ออายุได้ยี่สิบห้าปี
เรื่องย่อ > ละครโทรทัศน์

ละครโทรทัศน์ของญี่ปุ่นชื่อ “อิชิริตโตะรุโนะนะมิดะ” ออกอากาศทางสถานีโทรทัศน์ฟูจิใน พ.ศ. 2548 โดยสร้างขึ้นจากบันทึกดังกล่าวของอายะ ตัวละครหลักได้แก่ อายะ อิเกะอุชิ (Aya Ikeuchi) แสดงโดยเอริกะ ซะวะจิริ (Erika Sawajiri) ซึ่งเป็นเด็กหญิงที่ป่วยเป็นโรคสไปโนเซระเบลลาร์อาแท็กเซียและถึงแก่ความตายเช่นเดียวกับอายะ คิโต
ดูเพิ่ม

สไปโนเซระเบลลาร์อาแท็กเซีย
แหล่งข้อมูลอื่น

บันทึกของอายะฉบับแปลเป็นภาษาอังกฤษ
บันทึกของอายะฉบับภาษาอังกฤษแปลจากฉบับภาษาจีน
บัลร็อก (สตรีทไฟท์เตอร์)

บทความนี้เกี่ยวกับตัวละครจากเกมสตรีทไฟท์เตอร์ สำหรับบัลร็อก จากเดอะลอร์ดออฟเดอะริงส์ ดูที่ บัลร็อก
| --- | --- |
บัลร็อก

บัลร็อก จาก ซูเปอร์สตรีทไฟท์เตอร์ IV
ชื่อ: บัลร็อก


รูปแบบการต่อสู้: นินจึตสึ

สัญชาติ:  สเปน

ส่วนสูง: 186 เซนติเมตร
น้ำหนัก: 72 กิโลกรัม

กรุ๊ปเลือด: O

สิ่งที่ชอบ: ความงาม, ตัวเขาเอง



สิ่งที่เกลียด: คนอัปลักษณ์, การมีตำหนิ




เวก้า  (อังกฤษ: Vega) หรือที่รู้จักในนามของ บัลร็อก (ญี่ปุ่น: バルログ; อังกฤษ: Balrog) เป็นตัวละครฝ่ายอธรรมจากเกม สตรีทไฟท์เตอร์ หนึ่งในสมาชิกหลักองค์กร ชาโดลู บัลร็อกเป็นนักสู้เจ้าสำอางค์จากสเปนผู้ใช้วิชานินจึตสึในการต่อสู้โดยมีใช้กรงเล็บเหล็กเป็นอาวุธ เขามักสวมหน้ากากเพื่อปกปิดโฉมหน้าอันงดงามของตนเอาไว้ไม่ให้เกิดรอยตำหนิ ทั้งนี้ในสหรัฐ และทวีปยุโรป ได้มีการสลับสับเปลี่ยนชื่อ "บัลร็อก" มาเป็น "เวก้า"
เวก้า มีท่าไม้ตายคือโรลลิ่งคริสตัลแฟลช และฟลายอิ้งบาร์เซโลน่าแอทแทค นอกจากนี้เขายังเคยเป็นตัวละครที่มีบทบาทในภาพยนตร์หลายเรื่อง อาทิ หลิวเต๋อหัว เคยรับบทเป็นบัลร็อก ในภาพยนตร์ฮ่องกงเรื่อง บันล็อกผู้ชายทะลุเวลา (อังกฤษ: Futurecops) รวมทั้งยังมีผู้ที่เคยรับบทเป็นบัลร็อกในภาพยนตร์ฮอลลีวูด เวอร์ชันแรกคือ เจ ทาแวร์ และผู้รับบทเป็นบัลร็อกในเวอร์ชัน เดอะเลเจนท์ออฟชุนลี คือ ทาบู
ประวัติตามท้องเรื่อง

เวก้า ถือกำเนิดในชาติตระกูลชั้นสูง โดยมีมารดาเป็นสตรีผู้เลอโฉม และบิดาเป็นบุรุษผู้เต็มไปด้วยความอัปลักษณ์ บัลร็อกได้เรียนรู้วิชาการสู้วัวกระทิงและนินจึตสึ ก่อนที่จะกลายมาเป็นนักสู้ในกรงเหล็ก เมื่อบิดาของเขาได้สังหารมารดาของเขาเนื่องจากเธอไม่ให้การเคารพ บัลร็อกจึงเริ่มทำการตะครุบและสังหารเหยื่อผู้มีความอัปลักษณ์เพื่อระบายอารมณ์ ต่อมา เวก้าได้เลือกให้เขาเป็นสมาชิกองค์กรชาโดลูนับตั้งแต่นั้น แต่ดูเหมือนว่าบัลร็อกแอบต่อต้านโครงการ เดอะดอล ของเวก้า เนื่องจากเสียความเป็นสุภาพบุรุษที่ต้องสังหารเหล่าเด็กหญิงสาวสวยเพื่อการทดลอง ยกเว้นการช่วยเหลือชีวิตของแคมมี่ บัลร็อกไม่เคยเปิดเผยถึงแนวคิดที่ไม่เห็นด้วยเหล่านี้ ซึ่งนั่นเป็นสิ่งที่ใครหลายคนไม่ทราบถึงความจริงข้อนี้
ภายหลังจากการเข้าร่วมองค์การชาโดลูแล้ว เวก้าได้แต่งตั้งให้เขาเป็นหนึ่งในสามขององครักษ์หลักแห่งองค์กร บัลร็อกได้ดูแลและดำเนินการในองค์การชาโดลู และได้พบกับการทดลองโดยการนำหญิงสาวมาล้างสมองเพื่อรับใช้องค์กร หนึ่งในนั้นคือแคมมี่ แม้ว่าเธอจะพยายามต่อต้านองค์การ แต่บัลร็อกก็ทำนาที่นำตัวเธอกลับคืนมายังองค์การตามคำสั่ง ซึ่งบัลร็อก็ประสบกับความล้มเหลวในภารกิจดังกล่าว โดยแคมมี่เป็นฝ่ายเดินทางมากำจัดเวก้าด้วยตนเอง ในที่สุดเธอกับสมาชิกของเดอะดอลก็หลุดพ้นจากการถูกล้างสมองได้ในเวลาต่อมา โดยที่บัลร็อกได้เป็นฝ่ายเข้ามาช่วยปกป้องพวกเธอเมื่อองค์การชาโดลูถูกเปลวเพลิงโหมกระหน่ำ เนื่องด้วยบัลร็อกเชื่อว่าผู้ที่มีความบริสุทธิ์และมีจิตใจที่งดงามไม่ควรที่จะต้องมาเสียชีวิตแต่อย่างใด
ไม่มีผู้ได้ทราบถึงวิถีความเป็นอยู่ของบัลร็อก นับตั้งแต่องค์การชาโดลูได้ล่มสลายลง
ดูเพิ่ม

ชาโดลู
แหล่งข้อมูลอื่น

ข้อมูลที่เกี่ยวข้องกับ "บัลร็อก (เวก้า ในเวอร์ชันภาษาอังกฤษ)" (อังกฤษ)
เว็บไซต์บริษัทแคปคอมผู้ผลิตเกมสตรีทไฟท์เตอร์ (ญี่ปุ่น)
| ด ค กตัวละครจากเกมสตรีทไฟเตอร์ |
| --- | --- |
สตรีทไฟเตอร์:  เกคิ  เก็น  เคน  โจ  เบอร์ดี  ไมค์  ริว  เรทสึ  ลี  สกัด  อาดอน  อีเกิล 
สตรีทไฟเตอร์ II:  โกคิ  ไกล์  แคมมี  ชุนลี  แซนกีฟ  ดัลซิม  ดี เจย์  บลังก้า  บัลร็อก  เฟยหลง  ที.ฮอว์ก  เวก้า  เอ็ม.ไบสัน  อี.ฮอนดะ 
สตรีทไฟเตอร์ ZERO:  กาย  คาริน  โคดี  จูนิ  จูลี  ซากุระ  โซดอม  แดน ฮิบิกิ  แนช  มากิ  โรเลนโต  โรส  อาร์.มิกะ  อินกริด 
สตรีทไฟเตอร์ EX:  การูดา  แครกเกอร์ แจ็ค  ไคริ  ชาโดว์ไกส์  ชารอน  ดารัน  ดี.ดาร์ก  นานาเสะ  แบลร์ เดม  วัลเคโน รอสโซ  สคัลโลมาเนีย  อาเรีย  อัลเลน สไนเดอร์  แอซ  ฮายาเตะ  โฮคุโตะ 
สตรีทไฟเตอร์ III:  กิลล์  คิว  ฌอน  ดัดเล่ย์  ทเวลฟ์  เนโคร  มาโคโตะ  ยูเรน  เรมี  หยาง  หยุน  ออโร  อเล็กซ์  อิบุกิ  เอเลนา  ฮิวโก 
สตรีทไฟเตอร์ IV:  โกเค็น  จูริ  ซี.ไวเปอร์  เซธ  รูฟัส  อาเบล  เอล เฟอร์เต้  ฮาคาน 
อื่น ๆ:  โก ฮิบิกิ  ชาโดลู  แคปคอม vs. เอสเอ็นเค 2  ทัตสึโนโกะ vs. แคปคอม  มาร์เวล vs. แคปคอม 3  สตรีทไฟเตอร์ X เทคเคน  เทคเคน X สตรีทไฟท์เตอร์
ปลาวัวจมูกสั้น

| ปลาวัวจมูกสั้น |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Tetraodontiformes
วงศ์:: Triacanthidae
สกุล:: Triacanthus
สปีชีส์:: T.  biaculeatus
ชื่อทวินาม
Triacanthus biaculeatus (Bloch, 1786)

ชื่อพ้อง
 Triacanthus brevirostris  (Temminck & Schlegel, 1850)  Balistes biaculeatus (Bloch, 1786)
ปลาวัวจมูกสั้น (อังกฤษ: Short-nosed tripodfish; ญี่ปุ่น: ギマ) ปลาน้ำเค็มชนิดหนึ่งที่สามารถปรับตัวให้อยู่ในน้ำกร่อยจนเกือบเป็นน้ำจืดได้ มีชื่อวิทยาศาสตร์ว่า Triacanthus biaculeatus อยู่ในวงศ์ปลาวัวจมูกสั้น (Triacanthidae)
มีรูปร่างตัวป้อม ด้านข้างแบน นัยน์ตาใหญ่ จมูกและจะงอยปากสั้นกว่าปลาวัวในวงศ์อื่น ๆ  ครีบหลังยาวแยกเป็น 2 ตอน ตอนแรกมีก้านครีบเป็นหนามแข็ง ปลายแหลม ตอนหลังอ่อนนิ่ม    ครีบหางใหญ่ปลายเว้ารูปวงเดือน พื้นลำตัวเป็นสีเงิน ปนสีเขียว นิยมอยู่เป็นฝูง บริเวณชายฝั่งทะเลแถบป่าชายเลนหรือชายฝั่ง และปากแม่น้ำ ตั้งแต่ชายฝั่งทะเลเปอร์เซียจนถึงทะเลแถบเอเชียตะวันออกและเอเชียตะวันออกเฉียงใต้ มีขนาดโตเต็มที่ 30 เซนติเมตร กินอาหารจำพวก สัตว์ทะเลขนาดเล็กกว่า
ไม่จัดเป็นปลาเศรษฐกิจ แต่นิยมเลี้ยงเป็นปลาตู้สวยงาม ที่มักมีผู้นำมาขายและปรับสภาพให้อาศัยในน้ำกร่อยหรือน้ำจืดได้ แต่โดยมากจะไม่สามารถปรับตัวให้อยู่ในน้ำจืดได้ตลอด โดยจะค่อย ๆ กินอาหารน้อยลง และตายไปในที่สุด หากจะเลี้ยงจึงต้องปรับค่าความเค็มและรักษาค่าพารามิเตอร์ของน้ำให้เหมือนกับน้ำทะเลให้ดี จึงทำให้ปลาอยู่รอดมีชีวิตได้ตามปกติ
แหล่งข้อมูลอื่น

รูปถ่ายปลาวัวจมูกสั้น จาก ฟลิคเกอร์
รูปและข้อมูลปลาวัวจมูกสั้น (ไทย)
ข้อมูลที่เกี่ยวข้องกับ Triacanthus biaculeatus ที่วิกิสปีชีส์
ปลาอเล็กซานดรี่

| ปลาอเล็กซานดรี่ |
| --- | --- |

ตัวจริง

ภาพวาดของส่วนบนและตัวเต็ม

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Siluriformes
วงศ์:: Pseudopimelodidae
สกุล:: Lophiosilurus Steindachner, 1876
สปีชีส์:: L.  alexandri
ชื่อทวินาม
Lophiosilurus alexandri (Steindachner, 1876)

ชื่อพ้อง
 Lophiosilurus agassizi Steindachner, 1880
ปลาอเล็กซานดรี่ (ชื่อวิทยาศาสตร์: Lophiosilurus alexandri, ญี่ปุ่น: パカモン) เป็นปลากระดูกแข็งในอันดับปลาหนังชนิดหนึ่ง ในวงศ์ Pseudopimelodidae จัดเป็นปลาเพียงชนิดเดียวเท่านั้นที่อยู่ในสกุล Lophiosilurus
มีรูปร่างลักษณะคล้ายกับปลาในวงศ์ Chacidae โดยเฉพาะในปลาวัยอ่อน กล่าวคือ มีส่วนหัวที่แบนราบมาก ตาเล็ก ปากกว้างมาก  มีหนวด 2 เส้นตรงมุมปากคนละข้าง และอีก 2 เส้นตรงใต้คาง ลำตัวเป็นสีเขียวอมส้ม มีจุดกระน้ำตาล ครีบทุกครีบมีขนาดเล็ก
กระจายพันธุ์ในแม่น้ำเซาฟรังซีสกูในบราซิล โดยมีชื่อเรียกในภาษาถิ่นว่า "ปาคาม่า" (Pacamã) มีพฤติกรรมมักจะอยู่นิ่ง ๆ กับพื้นน้ำหรือฝังตัวใต้ทรายเพื่อรออาหารได้แก่ ปลาขนาดเล็กและสัตว์น้ำทั่วไป ขนาดความยาวโดยเฉลี่ยเมื่อโตเต็มที่ประมาณ 60 เซนติเมตร น้ำหนักราว 5,000 กรัม
ด้วยมีหน้าตาประหลาด จึงนิยมเลี้ยงกันเป็นปลาสวยงาม ซึ่งจัดว่าเป็นปลาที่มีราคาแพงชนิดหนึ่ง โดยมีชื่อเรียกในภาษาอังกฤษว่า "ปลากดหน้ากบ" (Frog-faced catfish) หรือ "ปลากดแพ็ค-แมน" (Pac-man catfish)
แหล่งข้อมูลอื่น

รูปและข้อมูลปลาอเล็กซานดรี่ เก็บถาวร 2021-01-18 ที่ เวย์แบ็กแมชชีน
บอมเบอร์แมนไลฟ์

| บอมเบอร์แมนไลฟ์ |
| --- | --- |

ผู้พัฒนา: แบ็คโบนเอนเตอร์เทนเมนต์
ผู้จัดจำหน่าย: ฮัดสันซอฟต์
ชุด: บอมเบอร์แมน
เครื่องเล่น: เอกซ์บอกซ์ 360
วางจำหน่าย: 18 กรกฎาคม ค.ศ. 2007
แนว: แอ็กชัน, ปริศนา
รูปแบบ: ผู้เล่นคนเดียว, ผู้เล่นหลายคน
บอมเบอร์แมนไลฟ์ (ญี่ปุ่น: ボンバーマン ライブ; อังกฤษ: Bomberman Live) เป็นวิดีโอเกมที่ดาวน์โหลดได้ สำหรับเอกซ์บอกซ์ไลฟ์อาร์เคด ที่ได้รับการพัฒนาโดยแบ็คโบนเอนเตอร์เทนเมนต์ โดยบอมเบอร์แมนไลฟ์เป็นเกมเวอร์ชันดั้งเดิมของเกมคลาสสิค บอมเบอร์แมน ซึ่งเป็นวิดีโอเกมแเขาวงกตสไตล์อาร์เคดที่พัฒนาโดยฮัดสันซอฟต์ ตัวเกมได้เปิดตัวในวันที่ 16 พฤษภาคม ค.ศ. 2007 และวางจำหน่ายในวันที่ 18 กรกฎาคม ค.ศ. 2007 ซึ่งเป็นเกมแรกในไตรภาคของเกมบอมเบอร์แมนที่สามารถดาวน์โหลดได้ ตามมาด้วยเกมบอมเบอร์แมนบลาสต์ และเกมบอมเบอร์แมนอัลตรา สำหรับวีแวร์ และเพลย์สเตชัน เน็ตเวิร์ก ตามลำดับ และตัวเกมวางจำหน่ายแบบกล่องเป็นส่วนหนึ่งของเอกซ์บอกซ์ไลฟ์อาร์เคดเกมแพ็ก ค.ศ. 2009
รูปแบบการเล่น

ที่ใดก็ตามจากผู้เล่นสองถึงแปดคนที่แข่งขันในโหมดประจัญบานหรือทัวร์นาเมนต์ ทั้งสองแบบจะประกอบด้วยซีรีส์ของแต่ละยก ในโหมดทัวร์นาเมนต์ จำนวนยกจะถูกกำหนดไว้ที่การเริ่มต้น ในขณะที่โหมดประจัญบาน การเล่นจะดำเนินต่อไปจนกว่าผู้เล่นคนหนึ่งจะชนะถึงจำนวนที่กำหนด ในแต่ละยก ผู้เล่นจะอยู่ในแผนที่ และใช้คลังแสงของระเบิดเพื่อโจมตีกันและกันจนกว่าจะเหลือเพียงคนเดียว ผู้เล่นยังสามารถใช้ระเบิดเพื่อทำลายอิฐในแผนที่, เปิดเส้นทางใหม่ และอาจเผยให้เห็นพาวเวอร์อัป